**Ministru kabineta noteikumu projekta**

**„****Noteikumi par Latvijas valsts ģerboņa un Vidzemes, Latgales,**

**Kurzemes un Zemgales ģerboņu heraldisko krāsu toņiem un grafiskajiem apzīmējumiem” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Noteikumi par Latvijas valsts ģerboņa un Vidzemes, Latgales, Kurzemes un Zemgales ģerboņu heraldisko krāsu toņiem un grafiskajiem apzīmējumiem” (turpmāk – Projekts) sagatavots, lai saskaņā ar likuma „Par Latvijas valsts ģerboni” 4.panta trešo daļu noteiktu valsts ģerboņa un ar to saistīto Vidzemes, Latgales, Kurzemes un Zemgales ģerboņu heraldisko krāsu toņus atbilstoši materiālam un tehnikai, kā arī heraldisko krāsu grafiskos apzīmējumus. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz 2019.gada 30.maija likumu „Grozījumi likumā „Par Latvijas valsts ģerboni”” (stājās spēkā 2019.gada 26.jūnijā), ar kuru likuma „Par Latvijas valsts ģerboni” 4.panta trešā daļa izteikta jaunā redakcijā, nosakot, ka Ministru kabinets nosaka valsts ģerboņa un ar to saistīto Vidzemes, Latgales, Kurzemes un Zemgales ģerboņu heraldisko krāsu toņus atbilstoši materiālam un tehnikai, kā arī heraldisko krāsu grafiskos apzīmējumus, izpildot Ministru prezidenta 2019.gada 14.jūnija rezolūcijā Nr.12/2019-JUR-95, 2019.gada 18.jūlija rezolūcijā Nr.12/SAN-135/3482 un 2019.gada 27.augusta rezolūcijā Nr.12/SAN-135/3916 doto uzdevumu Kultūras ministrijai sadarbībā ar Tieslietu ministriju atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 234.punktam sagatavot un noteiktā kārtībā iesniegt Ministru kabinetā likuma „Par Latvijas Republikas valsts ģerboni” (2019.gada 30.maija likuma „Grozījumi likumā „Par Latvijas Republikas valsts ģerboni”” redakcijā) 4.panta trešajā daļā minēto tiesību akta projektu, attiecīgi nodrošinot Ministru kabinetam dotā uzdevuma izpildi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar 2019.gada 30.maija likumu „Grozījumi likumā „Par Latvijas valsts ģerboni”” likuma „Par Latvijas valsts ģerboni” 4.panta trešā daļa tika izteikta jaunā redakcijā, nosakot, ka Ministru kabinets nosaka valsts ģerboņa un ar to saistīto Vidzemes, Latgales, Kurzemes un Zemgales ģerboņu heraldisko krāsu toņus atbilstoši materiālam un tehnikai, kā arī heraldisko krāsu grafiskos apzīmējumus. Izstrādājot Ministru kabineta noteikumu projektu, ņem vērā Valsts heraldikas komisijas atzinumu par valsts ģerboņa atbilstību šā likuma prasībām.Oficiālo publikāciju un tiesiskās informācijas likuma 9.panta piektā daļa nosaka, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa. Ņemot vērā, ka saskaņā ar 2019.gada 30.maija likumu „Grozījumi likumā „Par Latvijas valsts ģerboni”” likuma „Par Latvijas valsts ģerboni” 4.panta trešā daļa tika izteikta jaunā redakcijā, spēku zaudēja Ministru kabineta 2013.gada 11.jūnija noteikumi Nr.311 „Noteikumi par Latvijas valsts ģerboņa un Vidzemes, Latgales, Kurzemes un Zemgales ģerboņu heraldisko krāsu toņiem un grafiskajiem apzīmējumiem”.Projekta mērķis ir noteikt valsts ģerboņa un ar to saistīto Vidzemes, Latgales, Kurzemes un Zemgales ģerboņu heraldisko krāsu toņus atbilstoši materiālam un tehnikai, kā arī heraldisko krāsu grafiskos apzīmējumus.Projekts nosaka: 1) prasības valsts ģerboņa un kultūrvēsturisko apgabalu ģerboņu poligrāfiskai attēlošanai (Projekta 2. un 3.punkts). Attiecīgie krāsu toņi noteikumu projektā norādīti *PANTONE* un *CMYK* krāsu standartā. *PANTONE* krāsu standarts izvēlēts, ņemot vērā Valsts heraldikas komisijas noteiktos krāsu toņus Latvijas valsts ģerboņa un ar to saistīto kultūrvēsturisko apgabalu ģerboņu attēlošanai. *PANTONE* krāsu standarts starptautiski ir visbiežāk lietotais standarts poligrāfijas nozarē. Savukārt *CMYK* četrkrāsu standarta kodi norādīti, ja tehnoloģisku vai finansiālu iemeslu dēļ nav iespējama *PANTONE* krāsu izmantošana;2) prasības valsts ģerboņa un kultūrvēsturisko apgabalu ģerboņu attēlošanai elektroniskā vidē (Projekta 4.punkts), norādot noteikumu Projekta 2.punktā norādītajiem krāsu toņiem pielīdzinātos RGB krāsu standarta kodus;3) ka, valsts ģerboni un kultūrvēsturisko apgabalu ģerboņus attēlojot citā materiālā vai tehnikā (piemēram, audumā, keramikā vai citā materiālā), netiek noteikts konkrēts krāsu standarta kods, ņemot vērā, ka nav iespējams definēt pilnībā visus materiālu vai tehnikas veidus, īpaši tāpēc, ka saskaņā ar likuma „Par Latvijas valsts ģerboni” 4.panta otro daļu valsts ģerbonis var būt izpildīts jebkādā vizuāli uztveramā veidā. Tādējādi (līdzīgi kā regulējumā par valsts karoga attēlošanu) noteikumu projektā paredzēts, ka, attēlojot ģerboni citā vidē (ne poligrāfiski vai elektroniski), attiecīgo toni vizuāli pielīdzina Projekta 2.punktā noteiktajiem *PANTONE* krāsu toņiem, atsevišķos gadījumos sudraba un zelta krāsas pielīdzināšanai nosakot atsevišķus *PANTONE* krāsu toņus (Projekta 5.punkts);4) heraldisko krāsu toņu grafiskos apzīmējumus un to izmantošanas nosacījumus (Projekta 6. un 7.punkts, pielikums); 5) nosacījumus, kuri jāievēro, attēlojot valsts ģerboni un kultūrvēsturisko apgabalu ģerboņus (Projekta 8.punkts). Jāatzīmē, ka saskaņā ar Valsts heraldikas komisijas norādēm noteikumu projekta izstrādes gaitā īpaši atzīmēts, ka nav pieļaujama krāsainu ģerboņu pārveidošana melnbaltā attēlā;6) ģerboņa attēlojumu vienkrāsas kontūrzīmējumā vai kongrīvā (reljefspiedumā). Ģerboņa vienkrāsas kontūrzīmējuma attēlošanai netiek noteikts speciāls krāsu tonis, tādējādi to iespējams izvēlēties atbilstoši materiāla vai fona specifikai. Vienlaikus tiek paredzēts, ka, izmantojot kontūrzīmējumu, jānodrošina labi saskatāma un skaidri nolasāma ģerboņa attēlojums;7) izņēmumu attiecībā uz Projekta 8. un 9.punkta nosacījumu piemērošanu valsts ģerboņa un kultūrvēsturisko apgabalu ģerboņu izmantošanas gadījumā dokumenta aizsardzībai pret viltošanu, piemēram, pasēs (Projekta 10.punkts).Saskaņā ar 2019.gada 30.maija likumu „Grozījumi likumā „Par Latvijas valsts ģerboni”” likuma „Par Latvijas valsts ģerboni” 4.panta ceturtā daļa tika izteikta jaunā redakcijā, nosakot, ka par valsts ģerboņa atbilstību šajā likumā noteiktajam aprakstam un pievienotajiem attēliem atzinumu sniedz Valsts heraldikas komisija. Valsts heraldikas komisija, sniedzot atzinumu, ir tiesīga saskaņot atkāpes no šajā likumā noteiktajām prasībām attiecībā uz ģerboņa aprakstu un pievienotajiem attēliem, ja tiek garantēta cieņa pret valsts ģerboni. Ņemot vērā minēto, Projekta 8.punkts nosaka, ka, attēlojot valsts ģerboni un kultūrvēsturisko apgabalu ģerboņus, nav pieļaujama tādu krāsu toņu izmantošana, kas neatbilst Projekta [2.](https://likumi.lv/ta/id/257599#p2), [4.](https://likumi.lv/ta/id/257599#p4) vai [5.punktā](https://likumi.lv/ta/id/257599#p5) minētajiem krāsu toņiem, vai ģerboņa krāsaina attēla pārveidošana un attēlošana melnbaltā attēlā, izņemot gadījumus, kad Valsts heraldikas komisija saskaņā ar likumu „Par Latvijas valsts ģerboni” sniegusi atzinumu par pieļaujamām atkāpēm no valsts ģerboņa attēlošanas. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Valsts heraldikas komisija, Tieslietu ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attieksies uz visu sabiedrību. Vistiešāk tas skar poligrāfijas uzņēmumus, ņemot vērā, ka uzņēmumiem, drukājot ģerboni, jāievēro Projekta 2.punktā noteiktie krāsu kodi. Projekts nemaina esošo tiesisko regulējumu pēc būtības. |
| 2. | Tiesiskā regulējuma ietekme uz tautsaimniecību un administratīvo slogu | Administratīvās izmaksas netiek palielinātas, administratīvās procedūras tiek nodrošinātas esošā finansējuma ietvaros. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts 2019.gada 3.oktobrī tika nosūtīts Valsts heraldikas komisijai un Tieslietu ministrijai viedokļa sniegšanai līdz 2019.gada 11.oktobrim. Papildus Projekts 2019.gada 14.oktobrī ievietots Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” un Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” ar aicinājumu sabiedrības pārstāvjiem līdzdarboties Projekta izstrādē, līdz 2019.gada 28.oktobrim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam.  |
| 2. | Sabiedrības līdzdalība projekta izstrādē | Projekta izstrādes ietvaros Projekts tika nosūtīts Valsts heraldikas komisijai un Tieslietu ministrijai viedokļa sniegšanai. Sabiedrības pārstāvji aicināti līdzdarboties Projekta izstrādē, līdz 2019.gada 28.oktobrim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 3. | Sabiedrības līdzdalības rezultāti | Valsts heraldikas komisija un Tieslietu ministrija atbalsta Projektā ietverto tiesisko regulējumu un Projekta turpmāku virzību. |
| 4. | Cita informācija | Nav |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts heraldikas komisija, Valsts kanceleja. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Puisāne 67330267

Lelde.Puisane@km.gov.lv